சுருளி ராஜன்

சுருளி ராஜன் (Suruli Rajan, 14 சனவரி 1938 – 5 திசம்பர் 1980) தமிழ்த் திரைப்பட நகைச்சுவை நடிகராவார். இவருக்கு 1981-82 ஆண்டிற்கான தமிழக அரசின் சிறந்த நகைச்சுவை நடிகருக்கான விருது வழங்கப்பட்டுள்ளது.

 வாழ்க்கை 
நடிகர் சுருளி ராஜன் தேனி மாவட்டம் பெரியகுளத்தில் 1938ஆம் ஆண்டு பிறந்தார். இவரின் இயற்பெயர் சங்கரலிங்கம் ஆகும். சுருளி அருவியருகே இருந்த இவரது விருப்ப தெய்வமான முருகனின் திருப்பெயரிலான  சுருளிவேலர் சுவாமி  என்ற பெயரை இவர் திரையுலகிற்காக மாற்றி சுருளிராஜன் என்று வைத்துக் கொண்டார். இவரின் தந்தையார் பெயர் பொன்னையா பிள்ளை. இவர் அவ்வூரில் உள்ள விவசாயப் பண்ணையில் கணக்குப்பிள்ளையாக வேலை செய்தார். இவரின் தந்தையாரின் இறப்பிற்குப்பின் மதுரையில் தனது சகோதரர் வீட்டில் இருந்து சிறு தொழிற்சாலையில் வேலை கற்றுக்கொண்டு இருந்தார்.

 நடிப்பு 
 இவர் தனது வாழ்க்கையை மதுரையில் வேலை பார்த்துக்கொண்டே தன்னார்வ நாடகங்களில் ஆரம்ப காலங்களில் நடித்தார். 
 ஆகையால் 1959 ஆம் ஆண்டு திரைப்படத்தில் நடிக்கும் ஆசையில் சென்னைக்கு வந்தார். 
 அதன் பிறகு கலைஞரின் காகிதப்பூ என்ற நாடகத்தில் தேர்தல் நிதிக்காக நடித்தார். 
 பின்னர் தயாரிப்பாளர் ஜோசப்பின் சிட்டாடல் திரைப்படக்கழகத்தால் எடுக்கப்பட்ட இரவும் பகலும் (1965) என்ற திரைப்படத்தில் நடித்தார், 
 அப்போதே "காதல் படுத்தும்பாடு" என்ற படத்திலும் நடித்தார். 1970 இல் திருமலை தென்குமரி, 1971 இல் ஆதிபராசக்தி என்ற படத்தில் சென்னை மீனவர் பேச்சுப்பேசி அனைவரையும் தன் பக்கம் திருப்பினார்.
 மேலும் இவர் தமிழ் திரையுலகில் 1970–1980 வரையிலான காலகட்டத்தில் புகழின் உச்சத்தில் இருந்தார். 
 பின்பு 1980 ஆம் ஆண்டு ம. எ. காஜாவின் மாந்தோப்புக்கிளியே என்ற படத்தில் கஞ்சன் கதாபாத்திரத்தில் நடித்ததன் மூலம் புகழ் பெற்ற தமிழ்த் திரைப்பட நகைச்சுவை நடிகரானார்.http://tamil.oneindia.in/movies/shooting-spot/2009/09/24-vivek-enacts-surulirajan-charecter-in-vaada.html
 மேலும் 1965 ஆம் ஆண்டு வெளிவந்த எங்க வீட்டுப் பிள்ளை படத்தில்  நான் ஆணையிட்டால்  பாடல் காட்சியில் எம்ஜிஆருடன் இணைந்து தோன்றும் ஒரு காட்சியில் சக நடிகராக சுருளிராஜன் நடித்திருந்தார். 
 அதன் பிறகு எம்ஜிஆருடன் தேர் திருவிழா (1968) என்ற ஒரே படத்தில் மட்டுமே நடித்தார். 
 பின்பு சிவாஜி கணேசன் உடன் அஞ்சல் பெட்டி 520 (1969), ராஜ ராஜ சோழன் (1973), மனிதரில் மாணிக்கம் (1973), ராஜபார்ட் ரங்கதுரை (1973), தங்கப்பதக்கம் (1974), அன்பே ஆருயிரே (1975), ரோஜாவின் ராஜா (1976), தீபம் (1977), இளைய தலைமுறை (1977), அண்ணன் ஒரு கோயில் (1977), என்னைப்போல் ஒருவன் (1978), லாரி டிரைவர் ராஜாகண்ணு (1981), சத்ய சுந்தரம் (1981) மற்றும் ஹிட்லர் உமாநாத் (1982) போன்ற திரைப்படங்களில் இணைந்து நடித்துள்ளார். 
 மேலும் சுருளிராஜன் தனது ஆரம்ப காலத்தில் இயக்குநர் டி. ஆர். ராமண்ணாவின் இயக்கத்தில் வெளிவந்த அனைத்து திரைப்படங்களிலும் தவிர்க்க முடியாத நடிகராக நகைச்சுவை கதாபாத்திரத்தில் நடித்துள்ளார். 
 அதில் சில குறிப்பிட்டதக்க திரைப்படங்கள் நான் (1967), மூன்றெழுத்து (1968), நீயும் நானும் (1968), அத்தை மகள் (1969), துலாபாரம் (1969), வீட்டுக்கு ஒரு பிள்ளை (1971), என்னைப்போல் ஒருவன் (1978) போன்ற திரைப்படங்கள் ஆகும். 
 பிறகு ஒளி பிறந்தது, மனிதரில் இத்தனை நிறங்களா, ஆறு புஷ்பங்கள், முரட்டுக்காளை, பைரவி பாலாபிசேகம், ஆறிலிருந்து அறுபது வரை, தாய் மீது சத்தியம், பொல்லாதவன், நான் போட்ட சவால் போன்ற பல குறிப்பிடதக்க படங்களில் நடித்துள்ளார்.

 விருது 
இவருக்கு 1981-82 ஆம் ஆண்டிற்கான சிறந்த சிரிப்பு நடிகர் பட்டத்தை தமிழக அரசு வழங்கிச் சிறப்பித்தது.

 மரணம் 
சிரிப்பு நடிகர் சுருளி ராஜன் தனது புகழின் உச்சியில் இருந்த போது 1980 ஆம் ஆண்டு 42 வயதில் மரணமடைந்தார்.

 நடித்த திரைப்படங்கள் 
 ஆண்டு  திரைப்படம்  கதாபாத்திரம் குறிப்புகள் 1976  அக்கா   பத்ரகாளி   இன்ஸ்பெக்டர் மனைவி  ஜானகி சபதம்  குமார விஜயம்  மதன மாளிகை  மேயர் மீனாட்சி  மிட்டாய் மம்மி  நீ இன்றி நானில்லை  ஒரே தந்தை  துணிவே துணை  உங்களில் ஒருத்தி  உறவாடும் நெஞ்சம்  வாழ்வு என் பக்கம்   1977  ஆறு புஷ்பங்கள்   ஆட்டுக்கார அலமேலு  அண்ணன் ஒரு கோயில்  தீபம்  துர்க்கா தேவி  கேஸ்லைட் மங்கம்மா  இளைய தலைமுறை  மதுரகீதம்   முன்னொரு நாள்  நீ வாழவேண்டும்  ஓடி விளையாடு தாத்தா  ஒளிமயமான எதிர்காலம்  ஒருவனுக்கு ஒருத்தி  பாலாபிஷேகம்  பெருமைக்குரியவள்  ராசி நல்ல ராசி  சொன்னதை செய்வேன்  சொந்தமடி நீ எனக்கு  தூண்டில் மீன்  1978  ஆயிரம் ஜென்மங்கள்  அக்னி பிரவேசம்  அண்ண இலட்சுமி  அதைவிட இரகசியம்  அவள் தந்த உறவு  பைரவி  சிட்டுக்குருவி  என் கேள்விக்கு என்ன பதில்  இவள் ஒரு சீதை  கண்ணாமூச்சி  கண்ணன் ஒரு கைக்குழந்தை  கராத்தே கமலா  மச்சானைப் பாத்தீங்களா  மக்கள் குரல்  மனிதரில் இத்தனை நிறங்களா  மீனாட்சி குங்குமம்  மேள தாளங்கள்  ஒரு வீடு ஒரு உலகம்  பஞ்சாமிர்தம்  பாவத்தின் சம்பளம்  ராஜாவுக்கு ஏத்த ராணி  ருத்ர தாண்டவம்  சக்கைப்போடு போடு ராஜா  சங்கர் சலீம் சீமான்  சொன்னது நீ தானா  டாக்ஸி டிரைவர்  தாய் மீது சத்தியம்  திருக்கல்யாணம்  திரிபுர சுந்தரி  உனக்கும் வாழ்வு வரும்  

 மேற்கோள்கள் 

 வெளி இணைப்புகள் 
ஒரே ஆண்டில் 50 படங்களில் நடித்த சுருளிராஜன்! 
புகழின் சிகரத்தில் இருந்தபோது சுருளிராஜன் திடீர் மரணம் 

பகுப்பு:1938 பிறப்புகள்
பகுப்பு:1980 இறப்புகள்
பகுப்பு:தேனி மாவட்ட மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்நாட்டுத் திரைப்பட நடிகர்கள்